Diari Oficial de la Generalitat Valenciana


Sumari del DOGV 6524, del 19-05-2011 (2011/5595)

RESOLUCIÓ d'11 d'abril de 2011, del president de l'Agència Valenciana d'Avaluació i Prospectiva, per la qual s'aprova la convocatòria corresponent a l'any 2011 d'avaluació per a la contractació de professorat en les universitats valencianes, en les figures de professora o professor contractat doctor, professora o professor ajudant doctor, professora o professor d'universitat privada i professora o professor col·laborador.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6524

Data del DOGV
:   19-05-2011

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2011/5595


Data del document
:   11-04-2011

Organisme emissor
:   Agència Valenciana d'Avaluació i Prospectiva

Tipus de document
:   Resolució

Descriptors 

:   * concurs administratiu

RESOLUCIÓ d'11 d'abril de 2011, del president de l'Agència Valenciana d'Avaluació i Prospectiva, per la qual s'aprova la convocatòria corresponent a l'any 2011 d'avaluació per a la contractació de professorat en les universitats valencianes, en les figures de professora o professor contractat doctor, professora o professor ajudant doctor, professora o professor d'universitat privada i professora o professor col·laborador. [2011/5595]  
La Llei Orgànica 4/2007, de 12 d'abril, per la qual es modifica la Llei Orgànica 6/2001, de 21 de desembre, d'Universitats, reafirma l'exigència al futur professorat de tindre l'avaluació positiva de la seua activitat, com a requisit previ per a formalitzar un contracte laboral com a ajudant doctor segons l'article 50, o com a contractat doctor segons l'article 52. Esta llei elimina l'article 51 de l'anterior, si bé l'existència de la figura de col·laborador s'inclou en la seua disposició transitòria segona, i es manté l'exigència de disposar d'avaluació positiva. D'altra banda, l'article 72 modificat exigix que almenys el 60 per 100 del professorat doctor de les universitats privades tinga també avaluació positiva de la seua activitat.  
El Reial Decret 989/2008, de 13 de juny, pel qual es regula la contractació excepcional de professorat col·laborador i indica que este ha d'estar en possessió del títol de diplomatura, arquitectura tècnica o enginyeria tècnica i disposar de l'informe favorable de l'Agència Nacional d'Avaluació de la Qualitat i Acreditació o de l'òrgan d'avaluació externa que la llei de la comunitat autònoma determine.  
En compliment del que disposa l'article 31 de la Llei Orgànica d'Universitats, que remet normativament a les comunitats autònomes en relació amb l'existència d'òrgans d'avaluació, la Llei 5/2006, de 25 de maig, de la Generalitat, va crear l'Agència Valenciana d'Avaluació i Prospectiva (AVAP), com a òrgan d'avaluació extern de la Comunitat Valenciana, als efectes previstos en la Llei Orgànica d'Universitats.  
  
D'acord amb la seua llei de creació, l'AVAP té entre els seus fins l'exercici de les funcions d'acreditació i avaluació de les institucions universitàries i del professorat i altres activitats afins que establisca la Llei Orgànica d'Universitats i la resta d'ordenament jurídic vigent.  
  
Per mitjà del Decret 6/2008, de 18 de gener, del Consell, es va aprovar el Reglament de l'AVAP que, en l'article 3, establix que una de les funcions de l'Agència és l'acreditació i l'avaluació de les activitats docents, investigadores i de gestió del professorat universitari, així com la prèvia avaluació de l'activitat exigida per la Llei Orgànica d'Universitats per a la contractació de les figures de professorat contractat. L'article 4 de l'esmentat Decret 6/2008 establix que l'AVAP, per al compliment dels seus fins i funcions, actuarà segons els principis d'independència, objectivitat, excel·lència i transparència.  
D'acord amb el que s'ha exposat, esta resolució perseguix l'objectiu de complir els compromisos de qualitat, objectivitat, transparència, equitat i equilibri d'un sistema d'avaluació basat en els principis d'igualtat, mèrit i capacitat. Per això s'arrepleguen els mèrits que es valoren amb la seua puntuació per apartats, junt amb un sistema d'autoavaluació, per mitjà d'un qüestionari en línia accessible en la pàgina web que pot realitzar-se prèviament a la presentació de la sol·licitud.  
  
La Llei 3/2010, de 5 de maig, de la Generalitat, d'Administració Electrònica de la Comunitat Valenciana; el Decret 96/1998, de 6 de juliol, del Consell, pel qual es regula l'organització de la funció informàtica, la utilització dels sistemes d'informació i el registre de fitxers informàtics en l'àmbit de l'administració de la Generalitat; el Decret 87/2002, de 30 de maig, pel qual es regula la utilització de la firma electrònica avançada en la Generalitat, modificat pel Decret 149/2007, de 7 de setembre, del Consell, pel qual s'aprova l'Estatut de l'Ens Prestador de Certificació Electrònica de la Comunitat Valenciana; i el Decret 18/2004, de 13 de febrer, del Consell de la Generalitat, de creació del registre telemàtic i regulació de les notificacions telemàtiques de la Generalitat, establixen i regulen la utilització de mitjans telemàtics en les actuacions administratives.  
  
Per raó del que s'ha exposat i en exercici de les atribucions establides en l'article 7.2.f) del Decret 6/2008, de 18 de gener, del Consell, pel qual s'aprova el Reglament de l'AVAP.  
Vista la proposta de resolució del director general de l'Agència Valenciana d'Avaluació i Prospectiva, de data 1 de març de 2011, per la qual s'aprova la convocatòria corresponent a l'any 2011 d'avaluació per a la contractació de professorat en les universitats valencianes, en les figures de professora o professor contractat doctor, professora o professor ajudant doctor, professora o professor d'universitat privada i professora o professor col·laborador, i de conformitat amb esta, resolc:  
  
Aprovar la convocatòria corresponent a l'exercici 2011, d'avaluació per a la contractació de professorat en les universitats valencianes, en les figures de professora o professor contractat doctor, professora o professor ajudant doctor, professora o professor d'universitat privada i professora o professor col·laborador segons figura en els annexos d'esta resolució.  
La resolució de convocatòria produirà efectes a partir de l'endemà de la seua publicació en el Diari Oficial de la Comunitat Valenciana.  
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10 i 46 de la Llei 29/1998, de 13 de juliol, reguladora de la jurisdicció contenciosa administrativa, esta resolució, que posa fi a la via administrativa, pot ser recorreguda potestativament en reposició o bé cal plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició ha d'interposar-se davant del president de l'AVAP, en el termini d'un mes a comptar de l'endemà de la publicació.  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de la publicació.  
  
València, 11 d'abril de 2011.- El president de l'Agència Valenciana d'Avaluació i Prospectiva: Alejandro Font de Mora Turón.  
  
  
ANNEX I  
  
NORMES GENERALS DEL PROCEDIMENT D'AVALUACIÓ PER A LA CONTRACTACIÓ DE PROFESSORAT EN LES UNIVERSITATS VALENCIANES  
  
1. Persones destinatàries  
El sistema serà aplicable a totes aquelles persones que, d'acord amb la Llei Orgànica 6/2001, modificada per la Llei Orgànica 4/2007, sol·liciten a l'AVAP l'avaluació per a ser contractades per les universitats de la Comunitat Valenciana en qualsevol de les figures següents: professora o professor contractat doctor, professora o professor ajudant doctor, professora o professor d'universitat privada i professora o professor col·laborador.  
  
2. Requisits  
Els requisits que han de reunir les persones sol·licitants per a obtindre l'avaluació positiva de l'AVAP s'indiquen a continuació, diferenciats per a cada figura contractual de professorat.  
2.1. Professora o professor contractat doctor i professora o professor doctor d'universitat privada:  
2.1.1. Estar en possessió del títol de doctorat, o si és el cas, de la seua homologació en la data de finalització del corresponent període de sol·licitud d'avaluació dels establits en esta convocatòria.  
2.1.2. Aconseguir una puntuació final mínima de 55 o més punts, una vegada ponderades les puntuacions directes obtingudes en cada un dels quatre criteris de què consta el sistema segons especifica l'apartat 8.2.1 d'esta convocatòria.  
2.2. Professora o professor ajudant doctor:  
2.2.1. Estar en possessió del títol de doctorat, o si és el cas, de la seua homologació, en la data de finalització del corresponent període de sol·licitud d'avaluació dels establits en esta convocatòria.  
2.2.2. Aconseguir una puntuació final mínima de 50 o més punts, una vegada ponderades les puntuacions directes obtingudes en cada un dels quatre criteris de què consta el sistema segons especifica l'apartat 8.2.2 d'esta convocatòria.  
2.3. Professora o professor col·laborador:  
2.3.1. Estar en possessió del títol de diplomatura universitària, arquitectura tècnica o enginyeria tècnica en la data de finalització del corresponent període de sol·licitud d'avaluació dels establits en esta convocatòria. El fet d'estar en possessió del títol de llicenciatura, arquitectura o enginyeria, no s'entendrà, a estos efectes, com que s'està en possessió de la titulació de diplomatura universitària, arquitectura tècnica o enginyeria tècnica.  
2.3.2. Aconseguir una puntuació final mínima de 55 o més punts, una vegada ponderades les puntuacions directes obtingudes en cada un dels cinc criteris de què consta el sistema segons especifica l'apartat 8.2.3 d'esta convocatòria.  
  
3. Sol·licituds  
Els models d'impresos normalitzats necessaris per a tramitar la sol·licitud (la sol·licitud i la resta de formularis) estaran disponibles en l'adreça d'Internet següent .  
3.1. La sol·licitud s'adequarà al model normalitzat que figura en l'annex III d'esta convocatòria, i s'omplirà utilitzant els mitjans telemàtics facilitats per l'AVAP que estaran disponibles en la pàgina web de l'AVAP abans esmentada. De la mateixa manera es farà amb la resta de documents que s'han d'aportar, previstos en esta convocatòria.  
3.2. S'omplirà una única sol·licitud per a cada una de les figures per les quals es desitge ser avaluat o avaluada, i s'adjuntarà a esta la documentació que apareix en l'apartat quart d'esta convocatòria, tant si es presenta telemàticament com en els registres previstos en el punt 3.3.  
  
3.3. La sol·licitud es pot presentar telemàticament per mitjà de firma electrònica avançada, d'acord amb el que disposa la Llei 3/2010, de 5 de maig, de la Generalitat, d'Administració Electrònica de la Comunitat Valenciana, en el Decret 18/2004, de 13 de febrer, del Consell de la Generalitat, de creació del Registre Telemàtic de la Generalitat i la regulació de les notificacions telemàtiques de la Generalitat, i s'incorporarà el procediment recollit en esta resolució en l'annex de l'esmentat decret com a procediment susceptible de tramitació a través del Registre Telemàtic de la Generalitat.   
Així mateix, es pot presentar en la seu de l'AVAP o per qualssevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. En este supòsit, s'han d'imprimir degudament omplides la sol·licitud i la resta de documentació que s'ha d'aportar, que resulten de l'ús de mitjans telemàtics facilitats per l'AVAP i es presentaran amb les firmes originals manuscrites corresponents.  
  
En cas que les persones sol·licitants opten per presentar la seua sol·licitud en una oficina de Correus d'Espanya, ho faran en sobre obert perquè cada imprés siga datat i segellat per separat pel personal de Correus abans de ser certificat.  
3.4. Per mitjà de la firma i la presentació de la sol·licitud, tant en el supòsit de la firma electrònica avançada com en el de firma original manuscrita, als efectes previstos en l'article 71.bis de la Llei 30/1992, de Règim Jurídic de les Administracions Públiques i del Procediment Administratiu Comú, s'entendrà com una declaració responsable i declaració prèvia que la persona sol·licitant complix els requisits establits en la normativa vigent per a accedir a l'avaluació objecte d'esta convocatòria, de la veracitat dels mèrits al·legats en el currículum, que la documentació aportada és autèntica i que disposa de tota la documentació que així acredita, sense perjuí de les facultats de comprovació, control i inspecció que tinga atribuïdes l'AVAP. Així mateix, es compromet a mantindre el seu compliment durant el període de temps inherent al reconeixement del dret corresponent.  
  
3.5. L'AVAP realitzarà l'avaluació amb el pagament previ de la taxa de 57,44 euros, establida a este efecte en la Llei 12/1997, de 23 de desembre, de Taxes de la Generalitat. L'imprés per a realitzar el pagament de la taxa figura com a annex III d'esta resolució i estarà disponible en la pàgina web de l'AVAP. Este pagament ha de realitzar-se per mitjà d'una transferència al compte de l'AVAP que s'indica en l'esmentat model normalitzat.  
  
4. Documentació (tots els formularis normalitzats necessaris per a la presentació de la sol·licitud estaran disponibles en la pàgina web ).  
4.1. Al formulari normalitzat de sol·licitud d'avaluació, omplit telemàticament i disponible en la pàgina web , i que figura en l'annex III d'esta convocatòria, s'adjuntarà únicament una còpia de la documentació següent:  
4.1.1. Imprés normalitzat de la taxa, que figura com a annex IV d'esta resolució, en el qual figure la certificació bancària del pagament corresponent o document de banca electrònica que acredite l'esmentat pagament.  
4.1.2. Curriculum vitae, firmat en totes les seues pàgines, segons model normalitzat que es pot obtindre en la referida pàgina web.  
4.1.3. Si la sol·licitud es presenta en registre d'entrada, s'adjuntarà còpia del qüestionari d'autoavaluació omplit en línia i firmat, accessible des de la pàgina web .   
4.1.4. Títol de doctorat, per a les figures contractuals en què procedisca, o si no n'hi ha, certificació de l'òrgan competent acreditatiu del pagament dels drets d'expedició del títol.   
4.1.5. En el cas de títols de doctorat obtinguts en l'estranger, certificat de reconeixement o d'homologació espanyola del títol.  
4.1.6. Títol de llicenciatura, arquitectura, enginyeria, diplomatura universitària, arquitectura tècnica o enginyeria tècnica, segons establisca com a requisit la figura sol·licitada.   
4.1.7. Diploma de Menció de Doctorat Europeu, quan corresponga.  
4.1.8. Document que acredite la concessió de la Menció de Qualitat del Programa de Doctorat, quan corresponga.  
4.1.9. Certificat de tota la docència impartida que s'haja fet constar en el currículum, expedit pel òrgan competent corresponent. Si s'ha impartit docència en llengua anglesa en l'àmbit universitari, ha d'especificar-se en el certificat, així com els crèdits que s'han impartit en l'esmentada llengua.  
4.1.10. Si és el cas, certificat acreditatiu expedit per l'òrgan competent de:  
- Haver disfrutat d'alguna beca d'investigació predoctoral o postdoctoral concedida en convocatòries públiques en concurrència competitiva, en el qual figure el període disfrutat.  
- Haver participat en projectes d'investigació subvencionats en convocatòries públiques en concurrència competitiva, tant d'àmbit autonòmic, nacional, europeu o altres d'àmbit internacional, en el qual figure el tipus i temps de participació i grau de responsabilitat de la persona sol·licitant així com l'import de la subvenció concedida.  
4.1.11. Per a la figura de professora o professor col·laborador, a més del que establixen els apartats anteriors, certificat de l'experiència laboral o activitat professional desenrotllada expedit per les entitats o empreses corresponents, o, si no n'hi ha, certificat de vida laboral expedit per la Tresoreria de la Seguretat Social.  
4.2. Només es podran fer constar en el currículum els mèrits que puguen ser acreditats fefaentment, encara que no es requerix inicialment la presentació de tota la documentació addicional referent als esmentats mèrits, excepte el que preveuen els apartats anteriors. No obstant això, l'AVAP pot requerir a les persones sol·licitants, quan ho considere necessari, que acrediten cada un dels mèrits al·legats en el currículum.  
  
  
5. Termini de presentació de sol·licituds  
5.1. Les sol·licituds d'avaluació es podran presentar en els períodes següents:  
a) Primera convocatòria: les sol·licituds es podran presentar en el termini d'un mes des de l'endemà de la publicació d'esta resolució en el Diari Oficial de la Comunitat Valenciana.  
b) Segona convocatòria: de l'1 al 30 de setembre de 2011, ambdós inclosos.  
  
6. Tramitació del procediment  
6.1. Recepció de sol·licituds i esmena.  
Quan les sol·licituds presentades en termini no reunisquen els requisits exigits o s'haja omés la presentació dels documents necessaris per a la tramitació del procediment, tal com establix el punt 4 d'esta convocatòria, es requerirà la persona interessada perquè en el termini de deu dies hàbils comptats a partir de l'endemà de la recepció del requeriment, esmene la falta i aporte els documents preceptius, tot això de conformitat amb el que preveu l'article 71.1 de la Llei 30/1992.  
  
En cas que la persona sol·licitant no esmene l'esmentada falta en el termini assenyalat, se considerarà desistida de la seua petició, prèvia resolució dictada en els termes que preveu l'article 42 de la Llei 30/1992.  
6.2. Avaluació de l'expedient.  
6.2.1. Una vegada comprovat que la sol·licitud ha sigut presentada en el termini establit en esta resolució i que la documentació aportada per la persona sol·licitant, d'acord amb el que establix l'apartat 4, reunix tots els requisits exigits, l'expedient serà remés al corresponent comité d'avaluació dels previstos en l'apartat 9 d'esta convocatòria.  
  
6.2.2. El comité d'avaluació emetrà un informe motivat de l'avaluació realitzada, tenint en compte els criteris d'avaluació establits en esta convocatòria i en l'annex II, Principis i Orientacions per a l'Aplicació dels Criteris d'Avaluació que establix el corresponent barem.  
  
  
7. Resolució  
7.1. El director general de l'AVAP resoldrà les sol·licituds d'avaluació presentades en exercici de les atribucions establides per l'article 9.2.j) del Decret 6/2008, de 18 de gener, del Consell, pel qual s'aprova el Reglament de l'Agència Valenciana d'Avaluació i Prospectiva.  
  
7.2. La resolució ha d'indicar el caràcter positiu o negatiu de l'avaluació i la figura contractual per a la qual té validesa. Les resolucions l'avaluació de les quals siga negativa es motivaran, i s'inclourà junt amb la resolució l'informe emés pel respectiu comité d'avaluació que ha de seguir i respectar els criteris d'avaluació d'esta convocatòria, no obstant això, l'òrgan competent per a resoldre pot apartar-se del referit informe motivant la seua decisió, que podrà estar avalada per altres informes dictats per assessors o assessores especialistes.  
  
7.3. El termini màxim per a resoldre serà de sis mesos a partir de l'endemà de la publicació de la resolució en el Diari Oficial de la Comunitat Valenciana. Transcorregut l'esmentat termini sense que haja recaigut una resolució, s'entendrà desestimada la sol·licitud d'avaluació en els termes que preveu l'article 43.2 de la Llei 30/1992, en relació amb l'article 1 de la Llei Orgànica d'Universitats, respecte de la transferència de facultats relatives al servici d'educació superior. El còmput d'este termini s'interromprà durant el termini requerit per a l'esmena i la millora de la sol·licitud.  
7.4. Al terme del procés d'avaluació, es notificarà la resolució de l'avaluació obtinguda de conformitat amb el que preveu l'article 59 de la Llei 30/1992.  
7.5. Contra les resolucions dictades en este procediment es pot interposar un recurs d'alçada davant de la Comissió Executiva de l'AVAP, en el termini d'un mes des de l'endemà de la notificació d'esta, d'acord amb el que establixen l'article 114 i següents de la Llei 30/1992.  
  
  
8. Criteris d'avaluació  
8.1. S'establixen els criteris d'avaluació següents, així com la seua quantificació global i les condicions que han de complir per a cada una de les figures contractuals de professorat universitari, previstes en la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril.  
8.2. Es valoren els tipus de mèrits següents, segons les distintes figures contractuals:  
8.2.1. Professora o professor contractat doctor i professora o professor d'universitat privada  
- Formació acadèmica i experiència professional 10%  
- Experiència investigadora i de transferència del coneixement 55%  
- Experiència docent 30%  
- Altres mèrits 5%  
8.2.2. Professora o professor ajudant doctor  
- Formació acadèmica i experiència professional 20%  
- Experiència investigadora i de transferència del coneixement 55%  
- Experiència docent 20%  
Altres mèrits 5%   
8.2.3 Professora o professor col·laborador  
- Formació acadèmica 10%  
- Experiència professional 36%  
- Experiència investigadora 14%  
- Experiència docent 32%  
- Altres mèrits 8%   
8.3. Per a obtindre l'acreditació han de complir-se simultàniament les condicions següents:  
8.3.1. Professora o professor contractat doctor i professora o professor d'universitat privada  
- Aconseguir un mínim de 20 punts en experiència investigadora i de transferència del coneixement.  
- Aconseguir un mínim de 15 punts en experiència docent.  
- Obtindre un mínim total de 55 punts com a suma de tots els apartats.  
8.3.2. Professora o professor ajudant doctor  
- Aconseguir un mínim de 15 punts en experiència investigadora i de transferència del coneixement.  
- Obtindre un mínim total de 50 punts com a suma de tots els apartats.  
8.3.3. Professora o professor col·laborador  
- Aconseguir un mínim de 15 punts en experiència professional.  
- Aconseguir un mínim de 10 punts en experiència docent.  
- Obtindre un mínim total de 55 punts com a suma de tots els apartats.  
8.4. Els principis i les orientacions per a l'aplicació dels criteris d'avaluació així com el barem aplicable es publicaran i estaran disponibles en la pàgina web de l'AVAP (annex II).  
  
9. Comités d'avaluació  
9.1. Els comités d'avaluació, a través dels quals s'articula l'assessorament de la comunitat científica a l'AVAP, s'organitzaran tenint en compte els camps científics següents:  
1. Ciències Socials i Jurídiques  
2. Ciències Experimentals  
3. Ciències de la Salut  
4. Ensenyances Tècniques  
5. Humanitats  
9.2. Els comités d'avaluació d'esta convocatòria es constituiran de conformitat amb el que establix l'article 11 del Decret 6/2008, de 18 de gener, del Consell, pel qual s'aprova el Reglament de l'AVAP. Els comités s'agruparan d'acord amb les àrees científiques, segons detalla el document de distribució d'àrees de coneixement per camps científics, que estarà disponible en la pàgina web de l'AVAP.  
  
9.3. Els avaluadors i les avaluadores de cada comité d'avaluació seran nomenats pel president de l'AVAP d'entre aquells que formen part de la base de dades d'avaluadors i avaluadores de l'Agència. La llista completa dels membres nomenats serà publicat en la pàgina .  
9.4. Els comités seran convocats per a realitzar la corresponent avaluació pel director general de l'AVAP dins del període de cada convocatòria.  
Els acords del comité s'adoptaran per majoria. En cas d'empat, el vot del president serà de qualitat.  
De cada sessió d'avaluació que celebren els comités s'alçarà i firmarà l'acta, en la qual es recolliran les deliberacions realitzades pel comité, així com les incidències, si les hi ha.  
De conformitat amb l'article 28, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els membres dels comités d'avaluació hauran d'abstindre's d'avaluar aquelles persones sol·licitants amb què puga existir un conflicte d'interessos, així com la resta de motius d'abstenció previstos en el dit article. En el cas que es produïsca el dit conflicte, els avaluadors estaran obligats a comunicar-ho al director de l'AVAP, qui resoldrà allò que corresponga.  
  
10. Garanties i efectes  
10.1. Els efectes de l'avaluació positiva dictada per l'òrgan competent no estan subjectes a termini de cap caducitat i tindran efectes per a la contractació en les figures corresponents en totes les universitats valencianes.  
10.2. La persona interessada que haja obtingut una avaluació negativa no pot sol·licitar una nova avaluació, respecte de la mateixa figura contractual, en el termini de sis mesos a comptar de la data en què es dicte la resolució d'avaluació.  
  
  
ANNEX II  
  
PRINCIPIS I ORIENTACIONS PER A L'APLICACIÓ DELS CRITERIS D'AVALUACIÓ  
  
ÍNDEX  
  
PROFESSORA O PROFESSOR CONTRACTAT DOCTOR I PROFESSORA O PROFESSOR D'UNIVERSITAT PRIVADA  
1. Formació acadèmica i professional  
2. Experiència investigadora  
3. Experiència docent  
4. Altres mèrits  
5. Quadro puntuacions màximes  
  
PROFESSORA O PROFESSOR AJUDANT DOCTOR  
1. Formació acadèmica i professional  
2. Experiència investigadora  
3. Experiència docent  
4. Altres mèrits  
5. Quadro puntuacions màximes  
  
PROFESSORA O PROFESSOR COL·LABORADOR  
1. Formació acadèmica  
2. Experiència professional  
3. Experiència investigadora  
4. Experiència docent  
5. Altres mèrits  
6. Quadro puntuacions màximes  
  
PROFESSORA O PROFESSOR CONTRACTAT DOCTOR I PROFESSORA O PROFESSOR D'UNIVERSITAT PRIVADA  
  
1. FORMACIÓ ACADÈMICA I PROFESSIONAL  
Este apartat es valora fins a un màxim de 10 punts, tenint en compte principalment els mèrits següents:  
1.1. TÍTOLS I BEQUES  
Es valora:  
- La possessió d'altres títols de doctorat, així com d'altres titulacions universitàries, a més de l'exigida com a requisit per a sol·licitar l'avaluació.  
- Que la tesi doctoral tinga la menció de doctorat europeu, així com que tinga menció de qualitat del programa de doctorat.   
- Haver rebut algun premi extraordinari de llicenciatura o de doctorat.  
- Posseir títols de màster universitari amb una duració igual o superior a 250 hores.  
- Haver gaudit de beques predoctorals i postdoctorals obtingudes en convocatòries públiques en concurrència competitiva, atenent a la seua duració, i sobretot, a la qualitat del programa i de la institució receptora.   
- Es valora, per als camps científics corresponents, el títol o certificació corresponent a la realització d'especialització (MIR, BIR, PIR, FIR o equivalents).  
1.2. ESTADES PREDOCTORALS  
Es valora el nombre d'estades formatives o d'investigació predoctoral, realitzades en altres centres espanyols o estrangers, diferents d'aquell en què es va fer o es va defendre la tesi doctoral, atenent a la seua duració i, sobretot, a la qualitat del programa i de la institució receptora.   
  
1.3. EXPERIÈNCIA PROFESSIONAL, CURSOS I IDIOMES  
Es valora:  
- El nombre de participacions en comités organitzadors de congressos, conferències o seminaris, realitzats tant a Espanya com a l'estranger.  
- Cursos de formació realitzats, de duració igual o superior a 20 hores, relacionats amb el corresponent camp científic, atenent a la seua duració.  
- Coneixement d'idiomes comunitaris amb nivell superior.  
- Coneixement de valencià amb nivell mitjà i/o superior.  
- Realització d'informes tècnics, professionals, dictàmens jurídics, assessories tècniques i/o auditories per a empreses privades o públiques, diferents dels realitzats en l'activitat docent i investigadora.  
  
- Activitats professionals en funcions de nivell superior de titulació, diferents dels realitzats en l'activitat docent i investigadora, amb una duració mínima de 12 mesos.  
- Participació com a comissari o comissària d'exposicions.  
2. EXPERIÈNCIA INVESTIGADORA  
Este apartat es valora fins a un màxim de 55 punts, tenint en compte principalment els mèrits següents:  
2.1. ARTICLES EN REVISTES CIENTÍFIQUES  
Es valoren els articles publicats en revistes de reconegut prestigi amb procés anònim de revisió per experts Peer Review, i s'accepten com a tals les que ocupen posicions rellevants en els llistats per àmbits científics en el «Subject Category Listing» del Journal Citation Reports del Science Citation Index, del Social Sciences Citation Index i de l'Arts and Humanities Citation Index (Institute of Scientific Information, -ISI- Philadelphia, PA, USA), en el Philosopher's Index, en el Repertoire Bibliographique de Louvain, en l'Avery Index to Architectural Periodicals o semblants. Per a la seua valoració les publicacions científiques s'han classificat en quatre grups:  
Grup A: articles publicats en revistes situades en el primer terç del «Subject Category Listing» del Journal Citation Reports (d'ara en avant JCR).  
Grup B: articles publicats en revistes situades en el segon terç del JCR.   
Grup C: articles publicats en revistes situades en el tercer terç del JCR.   
Grup D: articles publicats en revistes no indexades de reconegut prestigi en la seua àrea de coneixement, amb procés anònim de revisió per experts Peer Review.  
- En el camp de les ciències socials i jurídiques este apartat es valora fins a un màxim de 29 punts sobre 100. Per a obtindre la puntuació màxima en este apartat es considera necessari (com a estàndard) que la persona sol·licitant presente, almenys, 10 publicacions. Es pot considerar un menor nombre de treballs si corresponen a publicacions d'elevada qualitat en les seues àrees. En el camp de les ciències jurídiques també s'utilitzen com a referència de qualitat per a les publicacions espanyoles la base de dades DICE (Difusió i qualitat editorial de les revistes espanyoles d'humanitats i ciències socials i jurídiques). Esta base de dades pot consultar-se a través de la pàgina web . I la base de dades RESH (Revistes espanyoles de ciències socials i humanes: Valoració integrada i índex de cites).  
- En els camps de les ciències experimentals i de les ciències de la salut este apartat es valora fins a un màxim de 33 punts sobre 100. Per a obtindre la puntuació màxima en este apartat es requerix l'aportació per la persona sol·licitant d'un mínim de 12 publicacions científiques que figuren en Science Citation Index. Es pot considerar un menor nombre de treballs si corresponen a publicacions d'elevada qualitat en les seues àrees (com per exemple publicacions que corresponguen a revistes del grup A). En este camp també s'utilitza com a referència de qualitat (grup D dels mencionats anteriorment) la base de dades MEDLINE (esta base de dades pot consultar-se a través de la pàgina web ) i l'EMBASE Excerpta Medica.   
- En el camp de les Ensenyances Tècniques este apartat es valora fins a un màxim de 31 punts sobre 100. Per a obtindre la puntuació màxima en este apartat es requerix l'aportació pel sol·licitant d'un mínim de 8 publicacions científiques que figuren en Science Citation Index. Es pot considerar un menor nombre de treballs si corresponen a publicacions d'elevada qualitat en les seues àrees (com per exemple publicacions que corresponguen a revistes del grup A). També es valoren els articles publicats en revistes arreplegades en bases de dades internacionals d'enginyeria, com, per exemple, TRIS Electronic Bibliography Data, Internacional Development Abstracts, Inernational Civil Engineering Abstracts, Environmental Abstracts, Applied Mechanical Reviews, Applied Science and Technology Index i les que figuren en índexs internacionals de publicacions d'arquitectura (per exemple, Arts and Humanities Citation Index i Avery Index to Architectural Periodicals).  
- En el camp de les humanitats este apartat es valora fins a un màxim de 26 punts sobre 100. Per a obtindre la puntuació màxima en este apartat es considera necessari (com a estàndard) que la persona sol·licitant presente, almenys, 10 publicacions. Es pot considerar un menor nombre de treballs si corresponen a publicacions d'elevada qualitat en les seues àrees. Es valoren preferentment els articles publicats en revistes de caràcter internacional, la inclusió dels quals en les següents bases de dades es considera com una referència de qualitat: per exemple, FRANCIS, International Bibliography of the Social Sciences, Arts and Humanities Citation Index, Social Science Citation Index, Bibliography of the History of Arts (RLG), Historical Abstracts, International Medieval Bibliography, Index Islamicus, RILMS Abstracts of Music Literature, Philosopher's Index, Répertoire Bibliographique, International Bibliography of Periodical Literature in Humanities and Social Sciences (IBZ), Bibliographie Linguistique/Linguistic Bibliography (BL) i Library and Information Science Abstracts. En este camp també s'utilitza com a referència de qualitat per a les publicacions espanyoles la base de dades DICE: Difusió i qualitat editorial de les revistes espanyoles d'humanitats y ciències socials i jurídiques. En el cas de revistes no incloses en estes bases de dades, es consideren com a indicis de qualitat: l'existència d'avaluació externa per experts; disposar d'un comité científic internacional; aparéixer ressenyada en els repertoris i butlletins bibliogràfics més vinculats a la seua especialitat; publicar treballs en més d'una llengua.   
- Es valorarà la difusió de la investigació en mitjans de comunicació social rellevants, amb repercussió d'àmbit provincial, autonòmic, espanyol o estranger (premsa, ràdio, televisió, etc).  
Només es valoraran les publicacions que quan es presente la sol·licitud ja estiguen publicades o que compten amb el Digital Object Identifier (DOI).  
2.2. LLIBRES I CAPÍTOLS DE LLIBRES  
Es valora la publicació de llibres i de capítols de llibres d'investigació, publicats amb ISBN, en editorials especialitzades de reconegut prestigi en el corresponent camp científic, en les quals es puga garantir un rigorós procés de selecció i avaluació dels originals, atenent el nombre d'autors (vegeu el quadro de puntuacions màximes per a cada un dels camps científics al final d'este document).  
  
2.3. TESIS DOCTORALS I TREBALLS ACADÈMICS  
Tesis doctorals i treballs acadèmics dirigits. Es valoraran amb major puntuació les que hagen obtingut la menció de doctorat europeu o la menció de qualitat en el programa de doctorat (vegeu el quadro de puntuacions màximes per a cada un dels camps científics al final d'este document).   
2.4. ESTADES POSTDOCTORALS  
Es valoren les estades formatives o d'investigació postdoctoral, diferents a les previstes en l'apartat 1.1, realitzades en centres espanyols o estrangers, diferents d'aquell en què es va fer o defendre la tesi doctoral, segons la seua duració i, sobretot, la qualitat del programa i de la institució receptora (vegeu el quadro de puntuacions màximes per a cada un dels camps científics al final d'este document).  
2.5. PROJECTES D'INVESTIGACIÓ  
Es valora la participació en projectes d'investigació subvencionats en convocatòries públiques i en concurrència competitiva, en especial els finançats per mitjà de programes nacionals, europeus o altres d'àmbit internacional. També es valoren els subvencionats en programes convocats i finançats per comunitats autònomes, sempre que hagen tingut un procés d'avaluació externa, així com els convocats per altres entitats públiques en les mateixes condicions. Es té en compte especialment el tipus de participació i grau de responsabilitat de la persona sol·licitant, ja siga com a investigadora o investigador principal del projecte o com a investigadora o investigador membre de l'equip d'investigació.   
  
- En este apartat també es valoren els contractes d'investigació d'especial rellevància amb empreses, amb l'administració pública o amb altres entitats, dels establits per l'article 83 de la LOU (vegeu el quadro de puntuacions màximes per a cada un dels camps científics al final d'este document).  
2.6. PREMIS D'INVESTIGACIÓ   
Es valoren els premis d'investigació i creació artística rebuts, a considerar pel corresponent comité d'avaluació (vegeu el quadro de puntuacions màximes per a cada un dels camps científics al final d'este document).  
2.7 REGISTRES DE LA PROPIETAT INDUSTRIAL I INTEL·LECTUAL  
Es valoren els registres de la propietat industrial derivats de la investigació: nombre de patents, models d'utilitat, obtencions vegetals, topografies de productes semiconductors, dissenys industrials, dibuixos i models industrials.  
- Així mateix es valoren els registres de la propietat intel·lectual derivats de la investigació: nombre de dissenys arquitectònics i d'enginyeria, mapes i dissenys topogràfics, programes informàtics, bases de dades, models de mesurament intangible i altres registres de la propietat intel·lectual (vegeu el quadro de puntuacions màximes per a cada un dels camps científics al final d'este document).  
2.8. CONTRIBUCIONS EN CONGRESSOS  
Es valoren les contribucions presentades en congressos, conferències, seminaris o altres tipus de reunions de rellevància científica realitzades a Espanya o a l'estranger, amb procediments selectius en l'admissió de treballs, especialment la participació en comités científics, les comunicacions i els pòsters admesos (vegeu el quadro de puntuacions màximes per a cada un dels camps científics al final d'este document).  
  
3. EXPERIÈNCIA DOCENT  
Este apartat es valora fins a un màxim de 30 punts, tenint en compte principalment els següents mèrits docents:  
- Activitat docent universitària en primer i segon cicle, en màster oficial i doctorat, impartida en centres espanyols o estrangers i les avaluacions positives sobre la qualitat de la docència amb nota igual o superior a 7 sobre 10 o equivalent. Per a obtindre la puntuació màxima en este apartat fan falta un màxim de 60 crèdits de docència universitària, i un mínim de 15 crèdits. La màxima puntuació en este apartat són 21 punts sobre 100.  
- Activitat docent reglada no universitària, segons el nombre de cursos impartits. La màxima puntuació en este apartat són 3 punts sobre 100.  
- Participació en projectes d'innovació i millora de la docència. La participació en plans i equips de treball relacionats amb l'Espai Europeu d'Educació Superior, especialment en relació amb la seua adaptació a les competències necessàries per a l'aprenentatge de l'alumnat. La puntuació màxima en este apartat són 2,1 punts sobre 100.  
- Publicacions de material docent original de la persona sol·licitant. Nombre de llibres i capítols de llibres docents i divulgatius publicats amb ISBN, segons el nombre d'autors, siga quin siga el suport utilitzat i altres publicacions relacionades amb la innovació o millora de la docència (llibres, capítols, articles, webs, etc.). La màxima puntuació en este apartat són 2,4 punts sobre 100.  
- Cursos i seminaris rebuts o impartits de duració igual o superior a 15 hores, l'objectiu dels quals siga la millora de la docència. La puntuació màxima en este apartat són 1,5 punts sobre 100.  
4. ALTRES MÈRITS  
Este apartat es valora fins a un màxim de 5 punts, tenint en compte aquells altres mèrits rellevants en formació, investigació i docència que no hagen sigut considerats pels apartats anteriors.  
  
PROFESSORA O PROFESSOR AJUDANT DOCTOR  
  
1. FORMACIÓ ACADÈMICA I PROFESSIONAL  
Este apartat es valora fins a un màxim de 20 punts, tenint en compte principalment els mèrits següents:  
1.1 TÍTOLS I BEQUES  
Es valora:  
- La possessió d'altres títols de doctorat, així com d'altres titulacions universitàries, a més de l'exigida com a requisit per a sol·licitar l'avaluació.  
- Que la tesi doctoral tinga la menció de doctorat europeu, així com que tinga menció de qualitat del programa de doctorat.   
- Haver rebut algun premi extraordinari de llicenciatura o de doctorat.  
- Posseir títols de màster universitari amb una duració igual o superior a 250 hores.  
- Haver gaudit de beques predoctorals i postdoctorals obtingudes en convocatòries públiques en concurrència competitiva, atenent a la seua duració. i, sobretot, a la qualitat del programa i de la institució receptora.   
- Es valora, per als camps científics corresponents, el títol o certificació corresponent a la realització d'especialització (MIR, BIR, PIR, FIR o equivalents).  
1.2. ESTADES PREDOCTORALS  
Es valora el nombre d'estades formatives o d'investigació predoctoral, realitzades en altres centres espanyols o estrangers, diferents d'aquell en què es va fer o es va defendre la tesi doctoral, atenent a la seua duració i, sobretot, a la qualitat del programa i de la institució receptora.   
1.3. EXPERIÈNCIA PROFESSIONAL, CURSOS I IDIOMES  
Es valora:  
- El nombre de participacions en comités organitzadors de congressos, conferències o seminaris, realitzats tant a Espanya com a l'estranger.  
- Cursos de formació realitzats, de duració igual o superior a 20 hores, relacionats amb el corresponent camp científic, atenent a la seua duració.  
- Coneixement d'idiomes comunitaris amb nivell superior.  
- Coneixement de valencià amb nivell mitjà i/o superior.  
- Realització d'informes tècnics, professionals, dictàmens jurídics, assessories tècniques i/o auditories per a empreses privades o públiques, diferents dels realitzats en l'activitat docent i investigadora.  
  
- Activitats professionals en funcions de nivell superior de titulació, diferents de les realitzades en l'activitat docent i investigadora amb una durada mínima de 12 mesos.  
- Participació com a comissari o comissària d'exposicions.  
2. EXPERIÈNCIA INVESTIGADORA  
Este apartat es valora fins a un màxim de 55 punts, tenint en compte principalment els mèrits següents:  
2.1. ARTICLES EN REVISTES CIENTÍFIQUES  
Es valoren els articles publicats en revistes de reconegut prestigi amb procés anònim de revisió per experts, acceptant-se com a tals les que ocupen posicions rellevants en els llistats per àmbits científics en el «Subject Category Listing» del Journal Citation Reports del Science Citation Index, del Social Sciences Citation Index i de l'Arts and Humanities Citation Index (Institute of Scientific Information, -ISI- Philadelphia, PA, USA), en el Philosopher's Index, en el Repertoire Bibliographique de Louvain, Avery Index to Architectural Periodicals o semblants. Per a la seua valoració les publicacions científiques s'han classificat en quatre grups:  
Grup A: articles publicats en revistes situades en el primer terç del «Subject Category Listing» del Journal Citation Reports (d'ara en avant JCR).  
Grup B: articles publicats en revistes situades en el segon terç del JCR.   
Grup C: articles publicats en revistes situades en el tercer terç del JCR.   
Grup D: articles publicats en revistes no indexadas de reconegut prestigi en la seua àrea de coneixement, amb procés anònim de revisió per experts.   
- En el camp de les ciències socials i jurídiques este apartat es valora fins a un màxim de 29 punts sobre 100. Per a obtindre la puntuació màxima en este apartat es considera necessari (com a estàndard) que la persona sol·licitant presente, almenys, 6 publicacions. Es pot considerar un menor nombre de treballs si corresponen a publicacions d'elevada qualitat en les seues àrees. En el camp de les ciències jurídiques, també s'utilitzen com a referència de qualitat per a les publicacions espanyoles la base de dades DICE (Difusió i qualitat editorial de las revistes espanyoles d'humanitats i ciències socials i jurídiques; esta base de dades pot consultar-se a través de la pàgina web i la base de dades RESH (Revistes espanyoles de ciències socials i humanes: Valoració integrada i índex de cites).  
- En els camps de les ciències experimentals i de les ciències de la salut este apartat es valora fins a un màxim de 33 punts sobre 100. Per a obtindre la puntuació màxima en este apartat es requerix l'aportació per la persona sol·licitant d'un mínim de 6 publicacions científiques que figuren en Science Citation Index. Es pot considerar un menor nombre de treballs si corresponen a publicacions d'elevada qualitat en les seues àrees (com per exemple publicacions que corresponguen a revistes del grup A). En este camp també s'utilitza com a referència de qualitat (grup D dels mencionats anteriorment), la base de dades MEDLINE (esta base de dades pot consultar-se a través de la pàgina web ), i l'EMBASE Excerpta Medica.   
  
- En el camp de les Ensenyances Tècniques este apartat es valora fins a un màxim de 30 punts sobre 100. Per a obtindre la puntuació màxima en este apartat es requerix l'aportació per la persona sol·licitant d'un mínim de 6 publicacions científiques que figuren en Science Citation Index. Es pot considerar un menor nombre de treballs si corresponen a publicacions d'elevada qualitat en les seues àrees (com per exemple publicacions que corresponguen a revistes del grup A). També es valoren els articles publicats en revistes que figuren en bases de dades internacionals d'enginyeria, com, per exemple, TRIS Electronic Bibliography Data, Internacional Development Abstracts, International Civil Engineering Abstracts, Environmental Abstracts, Applied Mechanical Reviews, Applied Science and Technology Index i les que figuren en índexs internacionals de publicacions d'arquitectura (per exemple, Arts and Humanities Citation Index i Avery Index to Architectural Periodicals).  
- En el camp de les humanitats este apartat es valora fins a un màxim de 26 punts sobre 100. Per a obtindre la puntuació màxima en este apartat es considera necessari (com a estàndard) que la persona sol·licitant presente, almenys, 6 publicacions. Es pot considerar un menor nombre de treballs si corresponen a publicacions d'elevada qualitat en les seues àrees. Es valoren preferentment els articles publicats en revistes de caràcter internacional, la inclusió dels quals en les següents bases de dades es considera com una referència de qualitat: per exemple, FRANCIS, International Bibliography of the Social Sciences, Arts and Humanities Citation Index, Social Science Citation Index, Bibliography of the History of Arts (RLG), Historical Abstracts, International Medieval Bibliography, Index Islamicus, RILMS Abstracts of Music Literature, Philosopher's Index, Répertoire Bibliographique, International Bibliography of Periodical Literature in Humanities and Social Sciences (IBZ), Bibliographie Linguistique/Linguistic Bibliography (BL), Library and Information Science Abstracts. En este camp també s'utilitza com a referència de qualitat per a les publicacions espanyoles la base de dades: Difusió i qualitat editorial de les revistes espanyoles d'humanitats i ciències socials i jurídiques. En el cas de revistes no incloses en estes bases de dades, es consideren com a indicis de qualitat: l'existència d'avaluació externa per experts; disposar d'un comité científic internacional; aparéixer ressenyada en els repertoris i butlletins bibliogràfics més vinculats a la seua especialitat i publicar treballs en més d'una llengua.   
- Es valorarà la difusió de la investigació en mitjans de comunicació social rellevants, amb repercussió d'àmbit provincial, autonòmic, espanyol o internacional (premsa, ràdio, televisió, etc).  
Només es valoraran les publicacions que quan es presente la sol·licitud ja estiguen publicades o que compten amb el Digital Object Identifier (DOI).  
2.2. LLIBRES I CAPÍTOLS DE LLIBRES  
Es valora la publicació de llibres i de capítols de llibres d'investigació, publicats amb ISBN, en editorials especialitzades de reconegut prestigi en el corresponent camp científic, en les que es puga garantir un rigorós procés de selecció i avaluació dels originals, atenent al nombre d'autors (vegeu el quadro de puntuacions màximes per a cada un dels camps científics al final d'este document).  
  
2.3. TESIS DOCTORALS I TREBALLS ACADÈMICS  
Tesis doctorals i treballs acadèmics dirigits. Es valoraran amb major puntuació les que hagen obtingut la menció de doctorat europeu o la menció de qualitat en el programa de doctorat (vegeu el quadro de puntuacions màximes per a cada un dels camps científics al final d'este document).  
2.4. ESTADES POSTDOCTORALS  
Es valoren les estades formatives o d'investigació postdoctoral, diferents de les previstes en l'apartat 1.1, realitzades en centres espanyols o estrangers, diferents d'aquell en què es va fer o defendre la tesi doctoral, segons la seua duració i, sobretot, la qualitat del programa i de la institució receptora (vegeu el quadro de puntuacions màximes per a cada un dels camps científics al final d'este document).  
2.5. PROJECTES D'INVESTIGACIÓ  
Es valora la participació en projectes d'investigació subvencionats en convocatòries públiques i en concurrència competitiva, en especial els finançats per mitjà de programes nacionals, europeus o altres d'àmbit internacional. També es valoren els subvencionats en programes convocats i finançats per comunitats autònomes, sempre que hagen tingut un procés d'avaluació externa, així com els convocats per altres entitats públiques i privades en les mateixes condicions. Es té en compte especialment el tipus de participació i grau de responsabilitat de la persona sol·licitant, ja siga com a investigadora o investigador principal del projecte o com a investigadora o investigador membre de l'equip d'investigació.   
En este apartat també es valoren els contractes d'investigació d'especial rellevància amb empreses, amb l'administració pública, o amb altres entitats, dels establits per l'article 83 de la LOU (vegeu el quadro de puntuacions màximes per a cada un dels camps científics al final d'este document).  
2.6. PREMIS D'INVESTIGACIÓ   
Es valoren els premis d'investigació i creació artística rebuts, a considerar pel corresponent comité d'avaluació (vegeu el quadro de puntuacions màximes per a cada un dels camps científics al final d'este document).  
2.7. REGISTRES DE LA PROPIETAT INDUSTRIAL I INTEL·LECTUAL  
Es valoren els registres de la propietat industrial derivats de la investigació: nombre de patents, models d'utilitat, obtencions vegetals, topografies de productes semiconductors, dissenys industrials, dibuixos i models industrials.  
- Així mateix es valoren els registres de la propietat intel·lectual derivats de la investigació: nombre de dissenys arquitectònics i d'enginyeria, mapes i dissenys topogràfics, programes informàtics, bases de dades, models de mesurament intangible i altres registres de la propietat intel·lectual (vegeu el quadro de puntuacions màximes per a cada un dels camps científics al final d'este document).  
2.8. CONTRIBUCIONS EN CONGRESSOS  
Es valoren les contribucions presentades en congressos, conferències, seminaris o altres tipus de reunions de rellevància científica realitzades a Espanya o a l'estranger, amb procediments selectius en l'admissió de treballs, especialment la participació en comités científics, les comunicacions i els pòsters admesos (vegeu el quadro de puntuacions màximes per a cada un dels camps científics al final d'este document).  
  
3. EXPERIÈNCIA DOCENT  
Este apartat es valora fins a un màxim de 20 punts, tenint en compte principalment els següents mèrits docents:  
- Activitat docent universitària en primer i segon cicle, en màster oficial i doctorat, impartida en centres espanyols i estrangers i avaluacions positives sobre la qualitat de la docència amb nota igual o superior a 7 sobre 10 o equivalent. Per a obtindre la puntuació màxima en este apartat fan falta 50 crèdits de docència universitària. La màxima puntuació en este apartat són 13 punts sobre 100.  
- Activitat docent reglada no universitària, segons el nombre de cursos impartits. La màxima puntuació en este apartat són 2,4 punts sobre 100.  
- Participació en projectes d'innovació i millora de la docència subvencionats per entitats publiques o privades en concurrència competitiva. La participació en plans i equips de treball relacionats amb l'Espai Europeu d'Educació Superior, especialment en relació amb la seua adaptació a les competències necessàries per a l'aprenentatge de l'alumnat. La puntuació màxima en este apartat són 1,4 punts sobre 100.  
- Publicacions de material docent original de la persona sol·licitant. Nombre de llibres i capítols de llibres docents i divulgatius publicats amb ISBN, segons el nombre d'autors, siga quin siga el suport utilitzat i altres publicacions relacionades amb la innovació o millora de la docència (llibres, capítols de llibres, articles, webs, etc.). La màxima puntuació en este apartat són 1,6 punts sobre 100.  
- Cursos i seminaris rebuts o impartits de durada igual o superior a 15 hores, l'objectiu dels quals siga la millora de la docència. La puntuació màxima en este apartat són 1,6 punts sobre 100.  
4. ALTRES MÈRITS  
Este apartat es valora fins a un màxim de 5 punts, tenint en compte aquells altres mèrits rellevants en formació, investigació i docència que no hagen sigut previstos pels apartats anteriors.  
  
PROFESSORA O PROFESSOR COL·LABORADOR  
  
1. FORMACIÓ ACADÈMICA  
Este apartat es valora fins a un màxim de 10 punts, tenint en compte principalment els mèrits següents:  
1.1. TÍTOLS I BEQUES  
Es valora:  
- Estar en possessió del títol de doctorat, així com de més d'una titulació universitària, no exigides com a requisit.  
- Estar en possessió del diploma d'estudis avançats o de la suficiència investigadora.   
- Que la tesi doctoral tinga menció de doctorat europeu, així com que tinga menció de qualitat el programa de doctorat.   
- Haver rebut algun premi extraordinari de llicenciatura i/o de doctorat.  
- Posseir algun títol de màster universitari amb una durada igual o superior a 250 hores.  
- Haver gaudit de beques predoctorals i postdoctorals obtingudes en convocatòries públiques en concurrència competitiva, atenent a la seua duració i, sobretot, a la qualitat del programa i de la institució receptora.   
- Es valora, per als camps científics corresponents, el títol o certificació corresponent a la realització d'especialització (MIR, BIR, PIR, FIR o equivalents).  
1.2. ESTADES FORMATIVES O D'INVESTIGACIÓ  
Es valora el nombre d'estades formatives o d'investigació, realitzades en altres centres espanyols o estrangers, diferents d'aquell en què es va fer o es va defendre la tesi doctoral, atenent a la seua duració i, sobretot, a la qualitat del programa i de la institució receptora.   
1.3. CURSOS I IDIOMES  
Cursos de formació realitzats, de durada igual o superior a 15 hores, relacionats amb el corresponent camp científic.  
- Coneixement d'idiomes comunitaris amb nivell superior.  
- Coneixement de valencià amb nivell mitjà.  
2. EXPERIÈNCIA PROFESSIONAL  
Este apartat es valora fins a un màxim de 36 punts, tenint en compte principalment els mèrits següents:  
- El nombre de participacions en comités organitzadors de congressos, conferències o seminaris, realitzats a Espanya o a l'estranger.   
  
- Es valora l'amplitud, la intensitat i el grau de responsabilitat o gestió en institucions universitàries i la seua rellevància pràctica per a la docència i la investigació, la duració de la qual siga igual o superior a un any.  
- Realització d'informes tècnics, professionals, dictàmens jurídics, assessories tècniques i/o auditories per a empreses privades o públiques.  
- Activitats professionals relacionades amb el camp científic en funcions de nivell equivalent a diplomatura, enginyeria tècnica o arquitectura tècnica. No es té en compte en este apartat l'activitat professional com a docent o investigador.  
3. EXPERIÈNCIA INVESTIGADORA  
Este apartat es valora fins a un màxim de 14 punts, tenint en compte principalment els mèrits següents:  
3.1 ARTICLES EN REVISTES CIENTÍFIQUES   
Es valoren els articles publicats en revistes de reconegut prestigi, acceptant-se com a tals les que ocupen posicions rellevants en els llistats per àmbits científics en el «Subject Category Listing» del Journal Citation Reports. Per a la seua valoració les publicacions científiques s'han classificat en quatre grups:  
Grup A: articles publicats en revistes situades en el primer terç del «Subject Category Listing» del Journal Citation Reports (d'ara en avant JCR). És necessari 1 article publicat amb fins a 4 autors, inclosa la persona interessada, per a obtindre la puntuació màxima en este apartat.  
  
Grup B: articles publicats en revistes situades en el segon terç del JCR. Són necessaris 2 articles publicats amb fins a 4 autors, inclosa la persona interessada, per a obtindre la puntuació màxima en este apartat.  
Grup C: articles publicats en revistes situades en el tercer terç del JCR i altres bases de dades que continguen revistes de prestigi segons els distints camps científics. Són necessaris 3 articles publicats amb fins a 4 autors, inclosa la persona interessada, per a obtindre la puntuació màxima en este apartat.  
Grup D: articles publicats en revistes no indexadas de reconegut prestigi en la seua àrea de coneixement. Són necessaris 5 articles publicats amb fins a 4 autors, inclosa la persona interessada, per a obtindre la puntuació màxima en este apartat.  
- En el camp de les ciències socials i jurídiques i en el d'humanitats també s'utilitzen com a referència de qualitat per a les publicacions espanyoles la base de dades DICE (Difusió i qualitat editorial de las revistes espanyoles d'humanitats i ciències socials i jurídiques; i la base de dades RESH (Revistas españolas de ciències socials i humanes: Valoració integrada i índex de cites), i en el camp de les ensenyances tècnicques l'Avery Index to Architectural Periodicals.  
- Es valorarà la difusió de la investigació en mitjans de comunicació social rellevants, amb repercussió d'àmbit provincial, autonòmic, espanyol o internacional (premsa, ràdio, televisió, etc).  
- La màxima puntuació en este apartat són 7 punts sobre 100.  
3.2. LLIBRES I CAPÍTOLS DE LLIBRES  
Es valora la publicació de llibres i de capítols de llibres d'investigació publicats, amb ISBN, en editorials especialitzades de reconegut prestigi en el corresponent camp científic.  
- La màxima puntuació en este apartat són 2,8 punts sobre 100.  
  
3.3. PROJECTES D'INVESTIGACIÓ  
Es valora la participació en projectes d'investigació subvencionats en convocatòries públiques i en concurrència competitiva, en especial els finançats per mitjà de programes nacionals, europeus o altres d'àmbit internacional. També es valoren els obtinguts en programes convocats i finançats per comunitats autònomes, sempre que hagen tingut un procés d'avaluació externa, així com els convocats per altres entitats públiques i privades en les mateixes condicions.   
- En este apartat també es valoren els contractes d'investigació d'especial rellevància amb empreses, amb l'administració pública, o amb altres entitats, dels establits per l'article 83 de la LOU.  
- La màxima puntuació en este apartat són 1,12 punts sobre 100.  
  
3.4. PREMIS D'INVESTIGACIÓ  
Es valoren els premis d'investigació i creació artística rebuts, a considerar pel corresponent comité d'avaluació.  
- La màxima puntuació en este apartat són 0,6 punts sobre 100.  
  
3.5. REGISTRES DE LA PROPIETAT INDUSTRIAL I INTEL·LECTUAL  
Es valoren els registres de la propietat industrial i intel·lectual derivats de la investigació.  
- La màxima puntuació en este apartat són 0,7 punts sobre 100.  
  
3.6. CONTRIBUCIONS EN CONGRESSOS  
Es valoren les contribucions presentades en congressos, conferències, seminaris o altres tipus de reunions de rellevància científica realitzats a Espanya o a l'estranger.  
- La màxima puntuació en este apartat són 1,82 punts sobre 100.  
  
4. EXPERIÈNCIA DOCENT  
Este apartat es valora fins a un màxim de 32 punts, tenint en compte principalment els següents mèrits docents:  
- Activitat docent universitària de primer cicle, segon cicle, màster oficial i doctorat en centres espanyols o estrangers. Per a obtindre la puntuació màxima en este apartat fan falta un màxim de 45 crèdits de docència universitària. Es valoren també les avaluacions positives   
  
  
  
sobre la qualitat de la docència amb nota igual o superior a 7 sobre 10 o equivalent, així com els cursos impartits d'activitat docent reglada no universitària. La màxima puntuació en este apartat són 24 punts sobre 100.  
- Participació en projectes d'innovació i millora de la docència subvencionats per entitats publiques o privades en concurrència competitiva. La participació en plans i equips de treball relacionats amb l'Espai Europeu d'Educació Superior, especialment en relació amb la seua adaptació a les competències necessàries per a l'aprenentatge de l'alumnat. La puntuació màxima en este apartat són 3 punts sobre 100.  
  
- Publicacions de material docent original de la persona sol·licitant. Nombre de llibres i capítols de llibres docents i divulgatius publicats amb ISBN, segons el nombre d'autors, siga quin siga el suport utilitzat i altres publicacions relacionades amb la innovació o millora de la docència (llibres, capítols, articles, webs, etc.). La màxima puntuació en este apartat són 3 punts sobre 100.  
- Cursos i seminaris rebuts o impartits de durada igual o superior a 15 hores, l'objectiu dels quals siga la millora de la docència. La puntuació màxima en este apartat són 2 punts sobre 100.  
5. ALTRES MÈRITS  
Este apartat es valora fins a un màxim de 8 punts, tenint en compte aquells altres mèrits rellevants en formació, investigació i docència que no hagen sigut previstos pels apartats anteriors.  
  
  
  
  
  
  
  
  
Les dades personals que conté l'imprés podran ser incloses en un fitxer perquè siguen tractades per l'AVAP, fent ús de les funciones pròpies que té atribuïdes en l'àmbit de les seues competències, i es podrà adreçar a qualsevol òrgan d'esta per a exercir els drets d'accés, rectificació, cancel·lació i oposició, segons el que disposa la Llei Orgànica 15/1999, de 13 de desembre, de Protecció de Dades de Caràcter Personal (BOE núm. 298, de 14 de desembre del 1999). La firma d'esta sol·licitud comporta el consentiment perquè l'AVAP accedisca als fitxers de dades d'identificació personal, excepte denegació expressa.  
Los datos personales contenidos en este impreso podrán ser incluidos en un fichero para el tratamiento por la AVAP, en uso de las funciones propias que tiene atribuidas en el ámbito de sus competencias, pudiendo dirigirse a cualquier órgano de la misma para ejercitar los derechos de acceso, rectificación, cancelación y oposición, según lo dispuesto en la Ley Orgánica 15/1999, de 13 de diciembre, de Protección de Datos de Carácter Personal (BOE nº 298, de 14 de diciembre de 1999). La firma de esta solicitud comporta el consentimiento para que la AVAP acceda a los ficheros de datos de identificación personal, excepto denegación expresa.  
  
AGÈNCIA VALENCIANA D'AVALUACIÓ I PROSPECTIVA Plaça de Tetuan, núm. 8, 4a planta. 46270 VALÈNCIA  
